ג'קובי טרנספר

ג'קובי טרנספר (באנגלית: Jacoby Transfer) היא קונבנציה נפוצה בברידג' שמטרתה מציאת התאמה בסדרה לאחר פתיחה של NT. הקונבנציה קרויה על שמו של שחקן הברידג' האמריקאי אוסוואלד ג'קובי (באנגלית: Oswald Jacoby), שהפך אותה לפופולרית בארצות דוברות אנגלית באמצעות מאמר על הנשוא שפרסם בשנת 1956. הראשון שפרסם מאמר על קונבנציה זו היה Ollie Willner בתחילת שנות ה-50. בהכרזת טרנספר מכריז המשיב הכרזה לא טבעית, דהיינו הכרזת סדרה מבלי להבטיח לפחות ארבעה קלפים בסדרה. במרבית המצבים הסדרה המוכרזת על ידי המשיב היא סדרה אחת מתחת לסדרתו הארוכה. כך למשל אם למשיב חמישה קלפים או יותר בסדרת ה ♥ הכרזתו תהיה בסדרת ה ♦. לרוב, בהכרזתו השנייה הפותח מכריז את הסדרה הארוכה של המשיב. הרעיון הוא שהשחקן המחזיק ביד החזקה יותר, כלומר הפותח שלו 15 - 17 נקודות במקרה שהכריז 1NT או אף מספר גבוה יותר של נקודות במקרה של הכרזת 2NT, הוא זה שיהיה הכרוז וישחק. מכיוון שידו של שותפו של הכרוז היא הדומם, כלומר: קלפיה גלויים גם ליריבים, כאשר השחקן המחזיק ביד החלשה משחק, קל יותר ליריבים המגנים בפני ביצוע החוזה לתכנן את משחק ההגנה שלהם. הסיבה לכך היא שהיריבים יודעים במקרה זה באיזה סדרות יש חוזק ובאיזה סדרות יש חולשה למבצע החוזה ושותפו, משום שמרבית העוצמה הכוללת של המבצע ושותפו גלויה בדומם. המשיב יכול להכריז הכרזת טרנספר בידיים חזקות, בינוניות או חלשות. בכל המקרים המטרה היא למצוא חוזה מוצלח יותר מחוזה ב-NT בסדרה בה יש התאמה של הפותח ושותפו (אם יש סדרה כזו). המושג התאמה מתייחס לשמונה או יותר קלפים בסדרה. גובה החוזה תלוי בחוזק ידו של המשיב: עם יד חזקה של 16 נקודות או יותר בוחנים אפשרות של הכרזת סלאם. סך הנקודות של הפותח ושותפו הוא לפחות 31 עד 33. עם יד בינונית של 8 נקודות או 9 נקודות בוחנים אפשרות של הכרזת משחק מלא. סך הנקודות של הפותח ושותפו הוא בין 23 ל-26. עם יד בינונית של 10 נקודות ומעלה מכריזים משחק מלא. לפותח ושותפו לפחות 25 נקודות. עם יד חלשה מחפשים חוזה בגובה הנמוך ביותר האפשרי ומחפשים להפריע ליריבים למצוא חוזה בסדרה אחרת בה עשויה להיות להם התאמה. טרנספר לסדרת המיג'ור הוא קונבנציה נפוצה המשמשת את מרבית שחקי הברידג'. לאחר פתיחה של 1NT טרנספר לסדרת מייג'ור מתבצע באופן הבא: ♦2 מראה לפחות חמישה קלפים בסדרת ה ♥. ♥2 פירושו לפחות חמישה קלפים בסדרת ה ♠. לאחר פתיחה של 2NT טרנספר לסדרת מייג'ור מתבצע באופן הבא: ♦3 מראה לפחות חמישה קלפים בסדרת ה ♥. ♥3 פירושו לפחות חמישה קלפים בסדרת ה ♠. הכרזת טרנספר מבקשת מהפותח להכריז את הסדרה של המשיב בגובה הנמוך ביותר האפשרי: אחרי הכרזת ♦2 יכריז הפותח ♥2 אחרי הכרזת ♥2 יכריז הפותח ♠2 אחרי הכרזת ♦3 יכריז הפותח ♥3 אחרי הכרזת ♥3 יכריז הפותח ♠3 לאחר ההכרזה השנייה של הפותח המשיב מכריז בהתאם לחוזק ידו: עם יד חלשה יכריז Pass. עם יד עם 8-9 נקודות יזמין למשחק מלא באמצעות הכרזת 2NT או הכרזה בגובה 3 בסדרת המייג'ור הארוכה אם יש לו שישה קלפים בסדרה. עם 10 נקודות או יותר יכריז משחק מלא באמצעות הכרזת 3NT. הפותח יתקן לחוזה בגובה 4 בסדרה אליה בוצע הטרנספר אם ברשותו לפחות שלושה קלפים בסדרה. הפותח עשוי לא להכריז את הכרזת הטרנספר שהתבקש במצבים בהם יש לו 17 נקודות (המקסימום האפשרי אחרי הכרזת 1NT) והתאמה טובה בסדרה אליה התבקש לבצע טרנספר. כאשר לפותח ארבעה קלפים לפחות בסדרת המייג'ור שאליה התבקש לבצע טרנספר יכריז את הסדרה בקפיצה. דוגמה: לאחר שהפותח הכריז 1NT שותפו הכריז ♦2 עם 17 נקודות וארבעה קלפים הפותח יכריז ♥3 במקום להכריז ♥2. כאשר לפותח 17 נקודות, לפחות שלושה קלפים הכוללים שני נכבדים (נכבד הוא: A או K או Q או J ו-T) בסדרה אליה התבקש לבצע טרנספר יכריז 2NT. הכרזה זו נקראת שבירת טרנספר. טקסס טרנספר מתבצע באמצעות הכרזת ♦4 או ♥4 של המשיב אחרי פתיחה של 1NT. הפותח מכריז את הסדרה הבאה בגובה 4 שעליו המשיב מכריז תמיד Pass. הכרזה כזו מתבצעת עם ידיים לא חזקות בהן שישה קלפים בסדרת מייג'ור, כשלמשיב ברור שהחוזה האופטימלי הוא משחק מלא בסדרת מייג'ור זו ללא תלות בידו של הפותח. כך למשל מכריזים ♦4 עם היד הבאה: 2 ♠ KJT983 ♥ 874 ♦ A82 ♣ במקרה זה הסיכוי לבצע חוזה של ♥4 גבוה לעומת זאת במקרה שלפותח רק שניים או שלושה קלפים בסדרת ה ♠, קרוב לוודאי שהיריבים יובילו בסדרה זו ויכשילו חוזה ב NT. במקרה זה של קוצר של הפותח בסדרת ה ♠ מול קלף בודד של המשיב בסדרה, אחרי הכרזה טרנספר רגילה של ♦2 היריבים עלולים למצוא את התאמה שיש להם בסדרת ה ♠ באמצעות הכרזת ♠2 ואחד מהם עלול להפוך לכרוז. הגובה המינימלי לחוזה עם התאמה בסדרת מינור הוא שלוש, לפיכך טרנספר לסדרת מינור מבוצע בדרך כלל עם לפחות שישה קלפים בסדרה. בגלל הדרישה לשישה קלפים, מספר המקרים בהם מתבצע טרנספר לסדרת מינור הוא קטן יחסית, לפיכך לא מעט שחקנים אינם משחקים חלק זה של הקונבנציה. לאחר הכרזה לאחר 1NT מתבצע טרנספר לסדרת מינור באופן הבא: הכרזה לא טבעית של ♠2 של המשיב מראה אורך בסדרת ה♣. והפותח מכריז ♣3. הכרזה לא טבעית של ♣3 מראה אורך בסדרת ה ♦. הפותח מכריז ♦3. מהלך ההכרזה: סטיימן (קונבנציה בברידג') סמולן (ברידג') Support double מרדכי גלברד ודבורה הר-סיני, Transfer תשובות לפתיחות NT, הוצאת המחברים. Paul Mendelson. Mendelson's Guide to the Bidding Battle, 1998. Colt Books, Cambridge, England. ISBN 0-905899-86-5 Mike Lawrence. Jacoby and Texas Transfers Convention, 1988. C & T Bridge Supplies. Jacoby Transfer Convention, Bridge hands Jacoby Transfer Bid - Jacoby Transfers, Bridge Guys במצבים מיוחדים יש הכרזות נוספות שאינן מפורטות כאן כגון: העברת מידע ביחס לסדרה ארוכה נוספת וניסיון לבחון הכרזת סלאם בידיים חזקות. המצבים מפורטים בקישורים החיצוניים המופיעים בערך.